एनएसएस वॉलंटियर्स की जरूरतमंदों के लिए कपड़े, जरूरी सामान जुटाने की पहल
पीएयूके एनएसएस वॉलंटियर्स ने अपनी सामाजिक जिम्मेदारियों को बाखूबी समझते हुए एनजीओ अशमान फाउंडेशन के साथ मिलकर नई पहल की है। इसके तहत वॉलंटियर्स ने रविवार को पीएयू में इकट्ठे होकर जरूरतमंदों को देने के लिए कपड़े, जूते, खिलौने, किताबें और जरूरत का अन्य सामान जुटाया। इसके लिए पहले उन्होंने यूनिवर्सिटी के रेजिडेंशियल एरिया में घूमकर लोगों को इस बारे में जागरूक किया था। अब इसके बाद 11 मार्च को भी इसी पहल को आगे बढ़ाया जाएगा।पीएयू होम साइंस डिपार्टमेंट की प्रोग्राम अफसर डॉ. वंदना कंवर ने बताया कि इस सामाजिक कार्य के लिए एनएसएस वॉलंटियर्स की पहल प्रशंसनीय है। उन्होंने बताया कि जरूरत का सामान 11 मार्च के बाद स्लम इलाकों में बांट दिया जाएगा। वहीं, एनजीओ की जिला कोऑर्डिनेटर परमिंदर ने बताया कि उनकी संस्था की ओर से विधवा और जरूरतमंदों के लिए कई प्रयास किए जा रहे हैं। उन्होंने बताया कि उनकी ओर से किसान मेले में अखबारों से तैयार डेकोरेटिव पिसेज की एग्जीबिशन भी लगाई जाएगी। इससे जुटने वाले रकम से वे जरूरतमंदों की मदद करेंगे। इस मौके पर एनएसएस के स्टूडेंट कोऑर्डिनेटर आशीष पांडे, एनजीओ के फाउंडर मुनीष पुंधीर, ट्विंकल, शिवांगी, शिफाली, जसबीर, अमित, प्रभलीन, तनिषा, दिवलीन और तान्या भी मौजूद रहीं।
hin_Deva hin_Deva